રાજકોટ શહેરમાં ચકચાર જગાવનાર ધૃણાસ્પદ ઘટના અંગે પ્રાપ્ત વિગતો મુજબ શહેરની પ્રિયદર્શન સોસાયટીમાં રહેતા સુથાર જ્ઞાતિના 15 વર્ષનો તરૂણ ગઈકાલે ઘર પાસે રમતો હતો ત્યારે તેના ઘરની સામે જ રહેતા શૈલેષ ગોહેલ નામના યુવકે તેને પોતાની સાથે ચાલ તેવું કહ્યું હતું પરંતુ બાળકે પોતે તેની સાથે જવાની ના પાડતા શૈલેષ ગોહેલ ઉશ્કેરાઈ ગયો હતો અને બાળકને ગાળો ભાંડી ફડાકો મારી દીધો હતો જેથી પોતે આ અંગે તેના મોટાભાઈને જાણ કરતા તે ત્યાં ભાઈનું ઉપરાણું લઈને જતા શૈલેષ ગોહેલને વાત કરતા તેણે મોટાભાઈને પણ ગાળો ભાંડી માર માર્યો હતો આ જોઈને માતા દોડી આવતા તેમને પણ ગાળો ભાંડી ઢીકાપાટુનો માર માર્યો હતો જેથી બચવા માટે પ્રતિકાર કરી બંને ભાઈઓએ શૈલેષ ગોહેલને વળતો પ્રહાર કર્યો હતો બાદમાં 15 વર્ષીય બાળકને ગુદાના ભાગે દુખાવો થતો હોય તેવું પરિવારને જણાવતા આજે તેને સારવાર અર્થે સિવિલ હોસ્પિટલે ખસેડ્યો હતો ત્યાં તેની સાથે સૃષ્ટિ વિરુદ્ધનું કૃત્ય આચરવામાં આવ્યું હોવાનું તબીબોએ જણાવતા પરિવારજનો પણ ચોકી ઉઠ્યા હતા બાદમાં આ અંગે બાળકને પૂછતાં તેણે એવું જણાવ્યું હતું કે માર મારનાર શૈલેષ ગોહેલ છેલ્લા 15-20 દિવસથી પોતે રમતો હોય ત્યારે તેને બોલાવી સાથે લઇ જાય છે અને તેની સાથે કુકર્મ કરતો હોય છે આ સિલસિલો યથાવત રાખવા માટે ગઈકાલે શૈલેષ ગોહેલે બાળકને સાથે જવાનું કહ્યું હતું પરંતુ બાળક સાથે નહિ આવતા તેને ગાળો ભાંડી માર માર્યો હતો સિવિલ હોસ્પિટલ ચોકીના સ્ટાફે આ અંગે પોલીસને જાણ કરતા પોલીસે શૈલેષ ગોહેલને સકંજામાં લઇ આગવીઢબે પૂછપરછ શરુ કરી હતી આ કિસ્સો સભ્ય સમાજ માટે શરમજનક સાબીત થઇ રહ્યો છે આ કિસ્સા ઉપરથી એક વાત નિશ્ચિત છે કે તમારું બાળક તમારા ઘરઆંગણે પણ અસલામત જ છે.